**LĪGUMS Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**par nacionālās references laboratorijas pienākumu veikšanu un finansēšanu**

Rīgā, 2018.gada \_\_\_\_. \_\_\_\_\_\_\_\_\_\_\_\_\_\_

**Nacionālais veselības dienests** (turpmāk – Dienests), kuru saskaņā ar Nacionālā veselības dienesta \_\_\_\_\_\_nodaļas reglamentu pārstāv Nacionālā veselības dienesta \_\_\_\_\_\_\_ nodaļas vadītājs (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses un

**\_\_\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), kuru saskaņā ar \_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_\_, no otras puses, (abas puses turpmāk – Līdzēji),

pamatojoties uz Ministru kabineta 2017.gada 7.marta noteikumu Nr.125 „Noteikumi par kārtību, kādā piešķir un anulē nacionālās references laboratorijas statusu epidemioloģiskās drošības jomā vai aptur tās darbību, kā arī par nacionālās references laboratorijas tiesībām un pienākumiem” (turpmāk – Noteikumi Nr.125) 10.7.apakšpunktu, noslēdz šo līgumu par sekojošo (turpmāk – līgums):

1. **Līguma priekšmets un summa**
   1. Līgums nosaka Līdzēju savstarpējās saistības saskaņā ar finansējuma piešķiršanu Izpildītājam no valsts budžeta programmas 33.16.00 „Pārējo ambulatoro veselības aprūpes pakalpojumu nodrošināšana”.
   2. Izpildītājs nodrošina nacionālās references laboratorijas epidemioloģiskās drošības jomā (turpmāk – references laboratorija) pienākumus, ievērojot Noteikumus Nr.125 un saskaņā ar līgumu, bet Dienests apmaksā references laboratorijas pakalpojumu veikšanu EUR \_\_\_\_\_\_\_\_\_\_\_\_\_\_ (\_\_\_\_\_\_\_\_ *euro*, \_\_\_\_\_ centi) apmērā.
2. **Līdzēju pienākumi un tiesības**

2.1. Izpildītājs apņemas:

2.1.1. izlietot līguma 1.2.apakšpunktā norādītos finanšu līdzekļus references laboratorijas pienākumu veikšanai saskaņā ar līguma 1.pielikumā esošo finansējumu;

2.1.2. iesniegt Dienestam pārskatu par līguma 1.pielikuma 2.-11.punktā norādīto references laboratorijai piešķirto finanšu līdzekļu izlietojumu reizi ceturksnī līdz nākamā ceturkšņa pirmā mēneša 25.datumam, aizpildot līguma 2.pielikumā esošo tabulu;

2.1.3. iesniegt Dienestam atbilstoši Noteikumos Nr.125 noteiktajām prasībām noformētu references laboratorijas izmeklējumu programmu 2019.gadam līdz 2018.gada 15.jūlijam;

2.1.4. iesniegt Dienestam atbilstoši Noteikumos Nr.125 noteiktajām prasībām noformētu pārskatu par references laboratorijas programmas 2018.gadam izpildi līdz 2019.gada 25.janvārim;

2.1.5. līguma 2.1.2. – 2.1.4.apakšpunktā minētos dokumentus iesniegt Dienestam nosūtot tos no līguma 9.2.apakšpunktā norādītās Izpildītāja elektroniskā pasta adreses uz līguma 9.1.apakšpunktā norādīto Dienesta elektroniskā pasta adresi;

2.1.6. saņemot Dienesta rakstisku pieprasījumu, nodrošināt iespēju Dienesta pilnvarotai personai iepazīties ar dokumentiem, kas apliecina pārskatā par finanšu līdzekļu izlietojumu un pārskatā par references laboratorijas pienākumu izpildi iekļauto;

2.1.7. novērst trūkumus saskaņā ar Dienesta un Slimību profilakses un kontroles centra (turpmāk – Centrs) iebildumiem par Izpildītāja sagatavoto references laboratorijas izmeklējumu programmu un pārskatu par references laboratorijas programmā noteikto pienākumu izpildi Dienesta noteiktajā termiņā;

2.1.8. 20 (divdesmit) darba dienu laikā pēc līguma parakstīšanas iesniegt Dienestam:

2.1.8.1. references laboratorijas pakalpojumu sniegšanas kārtību, norādot references laboratorijas darba laiku, materiālu izmeklēšanai iesniegšanas kārtību, informācijas par izmeklējamo materiālu un pacientu apjomu u.c. informāciju;

2.1.8.2. ārstniecības personu, kas nodrošina references laboratorijas pakalpojuma sniegšanu, sarakstu (līguma 4.pielikums);

2.1.9. līdz 2018.gada 1.jūlijam iesniegt Dienestam informāciju references laboratorijas tarifu pārrēķināšanai (līguma 3.pielikums);

2.1.10. pēc līguma spēkā stāšanās informēt laboratorisko veselības aprūpes pakalpojumu sniedzējus par references laboratorijas pakalpojumu sniegšanas kārtību 2 (divu) nedēļu laikā pēc tās saskaņošanas ar Dienestu;

2.1.11. izmaiņu gadījumā līdz nākamā mēneša 3.datumam Izpildītājs elektroniski nosūta aktualizētu līguma 4.pielikumu no Izpildītāja 9.2.punktā norādītās elektroniskā pasta adreses uz Dienesta 9.1.punktā norādīto elektroniskā pasta adresi. Pēc aktualizēta līguma 4.pielikuma saņemšanas Dienestā tas tiek pievienots līgumam un kļūst par tā neatņemamu sastāvdaļu. Izpildītājs ir atbildīgs par  līguma 4.pielikuma saturu. Līguma 4.pielikuma izmaiņu gadījumā līguma grozījumi netiek gatavoti;

2.1.12. informēt personu par tai veikto izmeklējumu rezultātiem, pēc pieprasījuma nosūtot minētos rezultātus personai elektroniski;

2.1.13. nodrošināt informācijas par references izmeklējumiem ievadīšanu Veselības aprūpes pakalpojumu apmaksas norēķinu sistēmā „Vadības informācijas sistēma”, ievērojot līguma 5.pielikumā noteikto informācijas apmaiņas kārtību par references izmeklējumiem;

2.1.14. ievērot līgumā par sekundārās ambulatorās veselības aprūpes pakalpojumu sniegšanu un apmaksu 6.1.punktā norādīto Dienesta sagatavoto informāciju, kas ir attiecināma arī uz šī līguma izpildi;

2.1.15. references laboratorijas veiktā darba uzskaitei veidlapā Nr.024/u „Ambulatorā pacienta talons” lietot tikai Ministru kabineta 2013.gada 17.decembra noteikumu Nr.1529 „Veselības aprūpes organizēšanas un finansēšanas kārtība” 16.pielikumā noteiktos manipulācijas kodus, kuri ir papildināti ar burtu „R” , ja pakalpojums sniegts personai. Veicot starplaboratoriju salīdzinošos testus, veikto darbu uzskaitīt saskaņā ar līguma 6.pielikumā norādītām manipulācijām;

2.1.16. nodrošināt references laboratorijas darbinieku zinātniskās publikācijas references jomās līguma 1.pielikumā noteiktā finansējuma ietvaros.

2.2. Dienestam ir tiesības:

2.2.1. pārbaudīt Izpildītāja piešķirto līdzekļu izlietojumu;

2.2.2. neapmaksāt references laboratorijas darbības nodrošināšanu, ja netiek ievēroti līguma noteikumi vai normatīvo aktu prasības;

2.2.3. samazināt līguma 1.2.apakšpunktā noteikto līguma summu, ja ir samazināti references laboratorijas pakalpojumu apmaksai piešķirtie finanšu līdzekļi;

2.2.4. izdarīt ieturējumu no Izpildītājam maksājamiem līdzekļiem par Dienesta nepamatoti apmaksātiem pakalpojumiem vai piemaksāt Izpildītājam, pamatojoties uz Veselības inspekcijas spēkā esošu lēmumu.

2.3. Dienests apņemas:

2.3.1. izvērtēt Izpildītāja sagatavotos līguma 2.1.3. – 2.1.4.apakšpunktā minētos dokumentus un pēc saskaņošanas pārsūtīt saskaņošanai Centram;

2.3.2. rakstveidā informēt Izpildītāju par Izpildītāja sagatavoto līguma 2.1.3. – 2.1.4.apakšpunktā minēto dokumentu saskaņošanu vai atteikumu saskaņot, norādot Dienesta vai Centra iebildumus un termiņu labojumu veikšanai, 20 (divdesmit) darba dienu laikā no brīža, kad augstāk minētie dokumenti ir saņemti Dienestā papīra formātā.

1. **Norēķinu kārtība**

3.1.Izpildītājs līdz katra mēneša 15.datumam iesniedz Dienestam rēķinu 1/12 daļas apmērā no līguma 1.2.apakšpunktā norādītās līguma summas par periodu no 2018.gada marta mēneša.

3.2. Izpildītājs 5 (piecu) dienu laikā pēc līguma parakstīšanas iesniedz Dienestam rēķinu 2/12 daļu apmērā no līguma 1.2.apakšpunktā minētās līguma summas par 2018.gada janvāra un februāra mēnesi.

3.3. Dienests 10 (desmit) dienu laikā pēc līgumam atbilstoša rēķina saņemšanas pārskaita Izpildītājam rēķinā norādīto summu.

3.4. Ja Izpildītājs nav izlietojis tam piešķirtos līdzekļus pilnā apmērā vai izlietojis neatbilstoši piešķirtajam mērķim, Dienestam ir tiesības ieturēt piešķirtos līdzekļus no maksājuma Izpildītājam par tā sniegtajiem veselības aprūpes pakalpojumiem atbilstoši līgumam par valsts apmaksāto veselības aprūpes pakalpojumu sniegšanu un apmaksu.

3.5. Dienests var veikt avansa maksājumu par decembra mēnesi, ja Izpildītājs ir iesniedzis Dienestam rakstisku iesniegumu par avansa maksājuma par decembra mēneša veikšanu un rēķinu.

1. **Līdzēju atbildība**

4.1. Ja Izpildītājs nav nodrošinājis līguma 2.1.2. – 2.1.4., 2.1.8. – 2.1.9. un 2.1.11.apakšpunktā minēto dokumentu iesniegšanu Dienestā līguma 2.1.2.-2.1.4., 2.1.8. – 2.1.9. un 2.1.11.apakšpunktā noteiktajā termiņā un līguma noteiktajā kārtībā, Dienests var piemērot Izpildītājam līgumsodu 0,1% apmērā no līguma kopējās summas par katru nokavēto dienu, bet ne vairāk kā 10 % apmērā no līguma kopējās summas.

4.2. Ja Dienests nav apmaksājis līguma 3.3.apakšpunktā norādītajā termiņā no Izpildītāja saņemto rēķinu, kas izrakstīts atbilstoši līguma 3.1. vai 3.2.apakšpunktam, Izpildītājs ir tiesīgs prasīt no Dienesta līgumsodu 0,1% apmērā no termiņā nesamaksātās summas par katru nokavēto dienu, bet ne vairāk kā 10 % apmērā no līguma kopējās summas.

4.3. Lai pieprasītu līgumsodu, Līdzējs nosūta rakstisku pretenziju uz Līdzēja juridisko adresi. Visas sankciju summas tiek apmaksātas rēķinā norādītājā termiņā. Ja samaksa nav notikusi, Dienestam ir tiesības ieturēt attiecīgo naudas summu no maksājumiem Izpildītājam.

4.4. Izpildītājam normatīvajos aktos noteiktajos gadījumos ir pienākums maksāt līgumsodu saskaņā ar Veselības inspekcijas lēmumu. Dienests, pamatojoties uz spēkā esošu Veselības inspekcijas lēmumu, kuram beidzies apstrīdēšanas termiņš, izraksta Izpildītājam rēķinu par līgumsoda samaksu Veselības inspekcijas lēmumā noteiktajā apmērā. Izpildītājam ir pienākums samaksāt rēķinu 30 dienu laikā.

1. **Līguma darbības termiņš un izbeigšana**

5.1. Līgums stājas spēkā pēc tā parakstīšanas, attiecas uz periodu no 2018.gada 1.janvāra līdz 2018.gada 31.decembrim un ir spēkā līdz visu līguma saistību pilnīgai izpildei.

5.2. Līgums var tikt grozīts vai papildināts, Līdzējiem rakstiski par to vienojoties.

5.3. Līgumu var izbeigt pirms termiņa, Līdzējiem savstarpēji vienojoties vai pēc viena Līdzēja iniciatīvas, rakstiski brīdinot par to otru Līdzēju 1 (vienu) mēnesi iepriekš. Izbeidzot līgumu pirms termiņa, Dienests neuzņemas saistības, kas pārsniedz līguma noteikumus.

5.4. Dienests var vienpusēji izbeigt Līgumu pirms termiņa, ja Izpildītājam ir anulēts references laboratorijas statuss.

1. **Nepārvarama vara**

6.1. Līdzēji tiek atbrīvoti no atbildības par pilnīgu vai daļēju līgumā paredzēto saistību neizpildi, ja tā ir notikusi tādu līguma darbības laikā radušos nepārvaramas varas apstākļu dēļ, kurus Līdzējiem nebija iespējams ne paredzēt, ne novērst, tai skaitā dabas katastrofa, plūdi, ugunsnelaime, zemestrīce un citas stihiskas nelaimes, kā arī streiks, jauns normatīvais tiesību akts.

6.2. Līdzējs, kurš nokļuvis nepārvaramas varas apstākļos, ne vēlāk kā mēneša laikā pēc nepārvaramas varas apstākļu iestāšanās rakstiski informē par to otru Līdzēju, pievienojot dokumentu, kas apliecina nepārvaramas varas apstākļu iestāšanos.

6.3. Ja nepārvaramas varas apstākļu dēļ līgums nav izpildāms ilgāk par 3 (trim) mēnešiem, katram no Līdzējiem ir tiesības atteikties no līguma turpmākas izpildes. Šajā gadījumā neviens Līdzējs nevar prasīt līguma izbeigšanas rezultātā radušos zaudējumu atlīdzināšanu.

1. **Papildus noteikumi**

7.1. Strīdus un domstarpības, kas rodas līguma izpildes gaitā, Līdzēji risina savstarpējās sarunās, bet, ja tas neizdodas, - tiesā normatīvajos tiesību aktos paredzētajā kārtībā.

7.2. Līdzējiem adresēta rakstiska korespondence nosūtāma uz līguma 9.punktā norādīto juridisko adresi. Korespondence uzskatāma par saņemtu trešajā dienā no tās izsūtīšanas dienas. Par izsūtīšanas dienu uzskatāms pasta zīmoga datums.

7.3. Katrs Līdzējs 5 (piecu) darba dienu laikā informē otru Līdzēju par līguma 9.punktā norādīto rekvizītu maiņu, kā arī par jebkuriem apstākļiem, kas var ietekmēt līgumā noteikto saistību turpmāku izpildi.

7.4. Līguma pielikumi ir līguma neatņemama sastāvdaļa.

7.5. Līgums sastādīts 2 (divos) eksemplāros uz 4 (četrām) lapām, no kuriem viens glabājas pie Izpildītāja, bet otrs Dienestā.

1. **Pielikumi**

Līgumam ir seši pielikumi, kas pievienoti līgumam un pieejami arī Dienesta mājas lapā [www.vmnvd.gov.lv](http://www.vmnvd.gov.lv) sadaļā „Līgumpartneriem”→ „Līgumu paraugi” → „Laboratorisko veselības aprūpes pakalpojumu līguma paraugi”:

8.1. *1.pielikums* - References laboratorijas finansējums 2018.gadam;

8.2. *2.pielikums* - References laboratorijas pārskats par finanšu līdzekļu izlietojumu;

8.3. *3.pielikums* - Informācija references laboratorijas tarifu pārrēķināšanai;

8.4. *4.pielikums* - Ārstniecības personu, kas nodrošina references pakalpojuma sniegšanu, saraksts;

8.5. *5.pielikums* - Informācijas apmaiņas kārtība par references izmeklējumiem;

8.6. *6.pielikums* - Starplaboratoriju salīdzinošo testu manipulācijas.

1. **Līdzēju rekvizīti**

|  |  |
| --- | --- |
| **9.1. DIENESTS** | **9.2. IZPILDĪTĀJS** |
| Cēsu iela 31 k-3, Rīga, LV-1012 | juridiskā adrese: \_\_\_\_\_\_\_\_\_\_\_\_\_\_\_\_\_\_\_\_ |
| reģ.Nr. 90009649337 | reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Valsts kase | banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| norēķinu konts: \_\_\_\_\_\_\_\_\_\_\_\_\_\_\_ | norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ |
| kods: TRELLV22 | kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefons: +37167043700 | telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| e-pasta adrese: riga@vmnvd.gov.lv | e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_